ddrg/super_eurlex huggingface dataset:
Nõukogu määrus (EMÜ) nr 253/87,

19. jaanuar 1987,

Euroopa Majandusühenduse ja Guinea Vabariigi valitsuse vahelise kokkuleppe (millega muudetakse 7. veebruaril 1983 Conakrys allkirjastatud Euroopa Majandusühenduse ja Guinea Revolutsioonilise Rahvavabariigi vahelist Guinea rannikuvetes kalastamise kokkulepet) sõlmimise kohta

EUROOPA MAJANDUSÜHENDUSE NÕUKOGU,

võttes arvesse Euroopa Majandusühenduse asutamislepingut, eriti selle artiklit 43,

võttes arvesse Hispaania ja Portugali ühinemisakti, eriti selle artikli 155 lõike 2 punkti b ja artikli 167 lõiget 3,

võttes arvesse komisjoni ettepanekut, [1]

võttes arvesse Euroopa Parlamendi arvamust [2]

ning arvestades, et:

ühendus ja Guinea Vabariik on pidanud läbirääkimisi vastavalt Guinea rannikuvetes kalastamise kokkuleppe artikli 15 teisele lõigule, et otsustada muudatused või täiendused, mis tehakse kokkuleppesse selle kohaldamise esimese kolme aasta järel;

nende läbirääkimiste tulemusena parafeeriti 12. juulil 1986. aastal kokkulepe, millega muudetakse kalastuskokkulepet;

ühinemisakti artikli 155 lõike 2 punkti b kohaselt peab nõukogu määrama asjakohase korra Kanaari saarte huvide täielikuks või osaliseks arvessevõtmiseks otsuste puhul, mida ta teeb igaks üksikjuhuks eraldi eelkõige selleks, et sõlmida kalastuskokkuleppeid kolmandate riikidega; selleks tuleks kõnealused menetlused kindlaks määrata;

kõnealuse kokkuleppe sõlmimine on kooskõlas ühenduse huvidega,

ON VASTU VÕTNUD KÄESOLEVA MÄÄRUSE:

Artikkel 1

Ühenduse kiidab heaks Euroopa Majandusühenduse ja Guinea Vabariigi valitsuse vahelise kokkuleppe, millega muudetakse 7. veebruaril 1983 Conakrys allkirjastatud Euroopa Majandusühenduse ja Guinea Revolutsioonilise Rahvavabariigi vahelist Guinea rannikuvetes kalastamise kokkulepet.

Kokkuleppe tekst on lisatud käesolevale määrusele.

Artikkel 2

Kanaari saarte huvide arvessevõtmiseks kohaldatakse artiklis 1 nimetatud kokkulepet ja selle rakendamiseks vajalikul määral ühise kalanduspoliitika kalavarude kaitset ja majandamist käsitlevaid sätteid ka Hispaania lipu alla sõitvate laevade suhtes, mis on Kanaari saartel kantud alaliselt kohaliku tasandi pädevate asutuste registritesse (

) tingimustel, mis on määratletud 24. veebruari 1986. aasta määruse (EMÜ) nr 570/86 (milles käsitletakse mõiste "päritolustaatusega tooted" määratlust ja halduskoostöö meetodeid ühenduse tolliterritooriumi, Ceuta ja Melilla ja Kanaari saarte vahelises kaubavahetuses) [3] I lisa märkuses 6.

Artikkel 3

Nõukogu eesistujal on õigus määrata isikud, kes on volitatud ühenduse suhtes siduvale kokkuleppele alla kirjutama.

Artikkel 4

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 19. jaanuar 1987

Nõukogu nimel

eesistuja

P. De Keersmaeker

[1] EÜT C 294, 20.11.1986, lk 6.

[2] Arvamus on esitatud 12. detsembril 1986. aastal (Euroopa Ühenduste Teatajas seni avaldamata).

[3] EÜT L 56, 1.3.1986, lk 1.

--------------------------------------------------
Euroopa Liidu Teataja L 021 , 23/01/1987 Lk 0008 - 0008

Soomekeelne eriväljaanne: Peatükk 3 Köide 22 Lk 0121

Rootsikeelne eriväljaanne: Peatükk 3 Köide 22 Lk 0121



Nõukogu määrus (EMÜ) nr 168/87, 19. jaanuar 1987, millega muudetakse määrust (EMÜ) nr 2261/84, milles sätestatakse oliiviõli tootmistoetuse ja oliiviõli tootjate organisatsioonidele makstava toetuse andmise üldeeskirjad EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta, [1] viimati muudetud määrusega (EMÜ) nr 1454/86, [2] eriti selle artikli 5 lõiget 4, võttes arvesse komisjoni ettepanekut ning arvestades, et: määruse (EMÜ) nr 2261/84, [3] viimati muudetud määrusega (EMÜ) nr 3788/85 [4] artiklis 13 sätestatakse, et ajutise tunnustuse võib anda pressimisettevõtetele, mis esitavad asjakohase taotluse 1984/1985. ja 1985/1986. turustusaastal; kogemused on näidanud, et asjaomased liikmesriigid ei suuda ettenähtud ajavahemiku jooksul nõutavaid kontrolle läbi viia; seetõttu tuleb kõnealuseid ajavahemikke pikendada; enne pressimisettevõttele lõpliku tunnustuse andmist peavad liikmesriigid läbi viima teatavad kontrollid; selleks et pressimisettevõte saaks tööle hakata, tuleks sätestada, et kohe pärast taotluse esitamist antakse piiratud ajaks ajutine tunnustus, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2261/84 artikli 13 lõike 3 esimene lõik asendatakse järgmisega: "Ajutise tunnustuse võib anda pressimisettevõttele, mis alustab tööd käesoleva määrusega reguleeritud tootmistoetuskava raames. Tunnustus antakse kohe pärast vastava taotluse esitamist lõikes 1 osutatud tingimuste alusel. Ajutise tunnustuse kehtivusaeg ei või ületada selle turustusaasta lõppu, mille jooksul tunnustus anti. 1984/1985., 1985/1986. ja 1986/1987. turustusaastal antud ajutise tunnustuse kehtivusaeg lõpeb siiski 1986/1987. turustusaasta lõpul." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse alates 1. novembrist 1986. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. jaanuar 1987 Nõukogu nimel eesistuja P. De Keersmaeker [1] EÜT 172, 30.9.1966, lk 3025/66. [2] EÜT L 133, 21.5.1986, lk 11. [3] EÜT L 208, 3.8.1984, lk 3. [4] EÜT L 367, 31.12.1985, lk 1. --------------------------------------------------
Official Journal L 070 , 13/03/1987 P. 0021 - 0021

Finnish special edition: Chapter 3 Volume 22 P. 0236

Swedish special edition: Chapter 3 Volume 22 P. 0236



KOMISJONI MÄÄRUS (EMÜ) nr 713/87, 12. märts 1987, millega muudetakse määrust (EMÜ) nr 2448/77 turult kõrvaldatud apelsinide töötlevale tööstusele müümise tingimuste osas EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 18. mai 1972. aasta määrust (EMÜ) nr 1035/72 puu- ja köögiviljaturu ühise korralduse kohta,1 viimati muudetud määrusega (EMÜ) nr 1351/86,2 eriti selle artikli 21 lõiget 4, ning arvestades, et: määruse (EMÜ) nr 1035/72 artiklis 21 nähakse ette võimalus müüa teatavatesse kategooriatesse kuuluvaid turult kõrvaldatud veriapelsine töötlevale tööstusele; komisjoni määrusega (EMÜ) nr 2448/773 sätestatakse Sanguinello ja Sanguigno sordi apelsinide töötlevale tööstusele müümise tingimused; neid tingimusi tuleks laiendada Moro ja Tarocco sordi apelsinidele, mida tööstuses kasutatakse; arvestades olukorda apelsinimahlaturul ning vältimaks häireid ühenduse tööstuse tarnimisahelates tuleks kõnealust meedet kohaldada üksnes kindlate apelsinikoguste suhtes ja piiratud ajavahemikul; käesoleva määrusega ettenähtud meetmed on kooskõlas puu- ja köögiviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2448/77 artikkel 1 asendatakse järgmisega: "Artikkel 1 Turult kõrvaldatud apelsinid - sortidest Sanguinello ja Sanguigno, - sortidest Moro ja Tarocco müüb asjaomase liikmesriigi poolt määratud vahendusfirma aastatel 1986/87 ja 1987/88 töötlevale tööstusele kogustes, mis ei ületa 30 000 tonni aastas, alalise pakkumiskutse või avaliku enampakkumise teel." Artikkel 2 Käesolev määrus jõustub järgmisel päeval pärast Euroopa Ühenduste Teatajas avaldamist. Käesolev määrus on tervikuna siduv ja vahetult kohaldatav kõikides liikmesriikides. Brüssel, 12. märts 1987 Komisjoni nimel asepresident Frans ANDRIESSEN 1 EÜT L 118, 20.5.1972, lk 1. 2 EÜT L 119, 8.5.1986, lk 46. 3 EÜT L 285, 9.11.1977, lk 5.
Euroopa Liidu Teataja L 077 , 19/03/1987 Lk 0034 - 0035

Soomekeelne eriväljaanne: Peatükk 3 Köide 22 Lk 0241

Rootsikeelne eriväljaanne: Peatükk 3 Köide 22 Lk 0241



Komisjoni määrus (EMÜ) nr 768/87, 18. märts 1987, millega muudetakse määrust (EMÜ) nr 2730/81, millega kehtestatakse piima- ja piimatootesektoris pakkumiskutsete väljastamise õigusega asutuste nimekiri importivates kolmandates riikides EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud määrusega (EMÜ) nr 231/87, [2] eriti selle artikli 13 lõiget 3 ja artikli 17 lõiget 4, ning arvestades, et: komisjoni määrusega (EMÜ) nr 2730/81, [3] viimati muudetud määrusega (EMÜ) nr 3393/86, [4] kehtestatakse piima- ja piimatootesektoris pakkumiskutsete väljastamise õigusega asutuste nimekiri importivates kolmandates riikides; kõnealust määrust tuleks muuta, pidades silmas komisjoni käsutuses olevat kõige uuemat teavet asjaomaste importivate riikide kaubandustavade kohta ning kõnealuste asutuste staatust; käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2730/81 lisas muudetakse väljastavate asutuste nimekirja Angola, Kuveidi ja Venezuela osas järgmiselt. "Importiv riik | Väljastav asutus | Angola | Importang UEE Central Angolana de Importação 22/24 Largo Infante D. Henrique PO Box 1003 Luanda Ematec UEE Empresa de Abatecimiento Técnico de Material Largo Rainha Ginga, 3 Caixa Postal 2952 Luanda | Kuveit | Ministry of Health KD 5 Central Traders Committee PO Box 1070 Safat Ministry of Education KD 5 Department of Supplies Stores General Administration Building Khalidiya The Kuwait Danish Dairy Co. Ltd. PO Box 835 Safat 13009 | Venezuela | Instituto Nacional de Nutrición Operativa Avenida Barait esq. El Carmen Edificio Sede Central Caracas Comandancia General de la Marina Base aérea la Carlota, Hangar la Marina Caracas INDULAC Colinas de California Esq. Avdas San Francisco y Palmarito Edificio Indulac- Apartado 1546 Caracas 10107-A." | Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 18. märts 1987 Komisjoni nimel asepresident Frans Andriessen [1] EÜT L 148, 28.6.1968, lk 13. [2] EÜT L 25, 28.1.1987, lk 3. [3] EÜT L 272, 26.9.1981, lk 25. [4] EÜT L 311, 6.11.1986, lk 16. --------------------------------------------------
Euroopa Liidu Teataja L 090 , 02/04/1987 Lk 0029 - 0029

Soomekeelne eriväljaanne: Peatükk 4 Köide 2 Lk 0180

Rootsikeelne eriväljaanne: Peatükk 4 Köide 2 Lk 0180



Komisjoni määrus (EMÜ) nr 955/87, 1. aprill 1987, millega muudetakse määrust (EMÜ) nr 3440/84, mis käsitleb seadiste kinnitamist traalide, ankurdatud põhjanootade ja samalaadsete võrkude külge EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 25. jaanuari 1983. aasta määrust (EMÜ) nr 170/83 ühenduse kalavarude kaitse- ja majandamissüsteemi kehtestamise kohta, [1] võttes arvesse nõukogu 7. oktoobri 1986. aasta määrust (EMÜ) nr 3094/86 kalavarude kaitse teatavate tehniliste meetmete kohta, [2] muudetud määrusega (EMÜ) nr 4026/86, [3] eriti selle artiklit 15, ning arvestades, et: komisjoni määruse (EMÜ) nr 3440/84 [4] artikli 6 lõikes 3 nähakse ette, et kaitsekotid kinnitatakse traalide, ankurdatud põhjanootade ja samalaadsete võrkude külge, mille võrgusilma suurus ei tohi olla alla 80 mm; kogemused on näidanud, et sellise võrgusilma suurusega kaitsekottide kasutamisel koos alla 40 mm võrgusilma suurusega võrkudega moodustuvad võrgutaskud, mille tõttu tekivad saagi eemaldamisel noodapärast tehnilised probleemid, mis kahjustavad saaki ning põhjustavad noodapära kulumist ning rebenemist; väiksema võrgusilmaga kaitsekottide kasutamine aitaks neid probleeme vältida, ilma et see mõjutaks ebasoodsalt kalavarude kaitset; seetõttu on vaja muuta määruse (EMÜ) nr 3440/84 artiklites 5 ja 6 esitatud võrgukategooriate määratlusi; käesolevas määruses sätestatud meetmed on kooskõlas kalavarude korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Käesolevaga muudetakse määrust (EMÜ) nr 3440/84 järgmiselt. 1. Artikli 5 lõige 5 asendatakse järgmisega: "5. Päraülakaitse kasutamine koos kaitsekottidega on keelatud, välja arvatud kuni 60 mm võrgusilmaga traalide puhul." 2. Artiklit 6 muudetakse järgmiselt. - Lõige 2 asendatakse järgmisega: "2. Korraga on keelatud kasutada mitut kaitsekotti, välja arvatud juhul, kui kaitsekott kinnitatakse kuni 60 mm võrgusilmaga traalide külge; sel juhul võib kasutada kaht kaitsekotti." - Lõige 3 asendatakse järgmisega: "3. Võrgusilm on vähemalt kaks korda suurem kui noodapäral. Kui kasutatakse kahte kaitsekotti, peab teise koti võrgusilm olema vähemalt 120 mm." - Lõige 6 asendatakse järgmisega: "6. Üle 60 mm võrgusilmaga traalide külge kinnitatud kaitsekotid võivad asetseda kõige rohkem 2 meetri kaugusel tagumise sulgurtropi ees." - Lõige 7 asendatakse järgmisega: "7. Erandina lõikest 1 võib noodapärast väiksemate mõõtudega kaitsekotte kinnitada kuni 60 mm võrgusilmaga võrkude külge." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 1. aprill 1987 Komisjoni nimel komisjoni liige António Cardoso E Cunha [1] EÜT L 24, 27.1.1983, lk 1. [2] EÜT L 288, 11.10.1986, lk 1. [3] EÜT L 376, 31.12.1986, lk 1. [4] EÜT L 318, 7.12.1984, lk 23. --------------------------------------------------
Euroopa Liidu Teataja L 124 , 13/05/1987 Lk 0006 - 0006

Soomekeelne eriväljaanne: Peatükk 1 Köide 2 Lk 0071

Rootsikeelne eriväljaanne: Peatükk 1 Köide 2 Lk 0071



Nõukogu määrus (Euratom, ESTÜ, EMÜ) nr 1307/87, 11. mai 1987, millega muudetakse nõukogu määrust (ESTÜ, EMÜ, Euratom) nr 300/76, millega määratakse kindlaks ametnike kategooriad, kellel on õigus saada hüvitist vahetustega töö eest, ning selle hüvitise määrad ja maksmise tingimused EUROOPA ÜHENDUSTE NÕUKOGU, võttes arvesse Euroopa ühenduste ametnike personalieeskirju ja ühenduste muude teenistujate teenistustingimusi, mis on sätestatud määruses (EMÜ, Euratom, ESTÜ) nr 259/68, [1] viimati muudetud määrusega (Euratom, ESTÜ, EMÜ) nr 793/87, [2] eelkõige kõnealuste personalieeskirjade artikli 56a teist lõiku, võttes arvesse ettepanekut, mille komisjon esitas pärast nõupidamist personalieeskirjade komiteega ning arvestades, et: selleks et Euroopa Ühenduste Teatajat saaks levitada ettenähtud tähtaegade jooksul, peavad selle väljastamisasutused töötama pidevalt; ühel nädalal viiest töötab levitamisega tegelev personal öösiti, seda ka laupäeviti, pühapäeviti ja riigipühadel; määruse (ESTÜ, EMÜ, Euratom) nr 300/76 [3] (viimati muudetud määrusega (EMÜ, Euratom, ESTÜ) nr 3856/86) [4] kohaldamisala tuleks seepärast laiendada nii, et see hõlmaks ka nimetatud töötajaid, ON VASTU VÕTNUD KÄESOLEVA MÄÄRUSE: Artikkel 1 Määruse (ESTÜ, EMÜ, Euratom) nr 300/76 artikli 1 lõiget 1 muudetakse järgmiselt: 1) esimeses lõigus lisatakse fraaside "teleksiteenuseid osutavas asutuses" ja "on õigus saada hüvitist:" vahele fraas "või tegeleb Euroopa Ühenduste Teataja väljastamisega,"; 2) esimese taande järele lisatakse järgmine taane: - "12641 Belgia franki, kui töö toimub kahes vahetuses, millest üks on öine, seda ka laupäeviti, pühapäeviti ja riigipühadel;". Artikkel 2 Käesolev määrus jõustub Euroopa Ühenduste Teatajas avaldamisele järgneval päeval. Käesolevat määrust kohaldatakse selle jõustumise kuule järgneva kuu esimesest päevast. Käesolev määrus on tervikuna siduv ja vahetult kohaldatav kõikides liikmesriikides. Brüssel, 11. mai 1987 Nõukogu nimel eesistuja M. Eyskens [1] EÜT L 56, 4.3.1968, lk 1. [2] EÜT L 79, 21.3.1987, lk 1. [3] EÜT L 38, 13.2.1976, lk 1. [4] EÜT L 359, 19.12.1986, lk 5. --------------------------------------------------
Euroopa Liidu Teataja L 146 , 06/06/1987 Lk 0001 - 0002

Soomekeelne eriväljaanne: Peatükk 4 Köide 3 Lk 0010

Rootsikeelne eriväljaanne: Peatükk 4 Köide 3 Lk 0010



Nõukogu määrus (EMÜ) nr 1580/87, 2. juuni 1987, mis käsitleb Euroopa Majandusühenduse ja Gambia Vabariigi valitsuse vahelise Gambia rannikuvetes kalastamise kokkuleppe sõlmimist ja millega võetakse vastu selle rakendussätted EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse Hispaania ja Portugali ühinemisakti, eriti selle artikli 155 lõike 2 punkti b, võttes arvesse komisjoni ettepanekut, [1] võttes arvesse assamblee arvamust [2] ning arvestades, et: ühendus ja Gambia pidasid läbirääkimisi ja parafeerisid Gambia rannikuvetes kalastamise kokkuleppe, millega nähakse ette kalapüügivõimalused Gambia suveräänsete õiguste või jurisdiktsiooni alla kuuluvates vetes; ühinemisakti artikli 155 lõike 2 punkti b kohaselt peab nõukogu määrama asjakohase korra Kanaari saarte huvide täielikuks või osaliseks arvessevõtmiseks otsuste puhul, mida ta teeb igaks üksikjuhuks eraldi eelkõige selleks, et sõlmida kalanduskokkuleppeid kolmandate riikidega; kõnealune kord tuleb sellel konkreetsel juhul kindlaks määrata; kõnealuse kokkuleppe heakskiitmine on kooskõlas ühenduse huvidega, ON VASTU VÕTNUD KÄESOLEVA MÄÄRUSE: Artikkel 1 Ühendus kiidab heaks Euroopa Majandusühenduse ja Gambia Vabariigi valitsuse vahelise Gambia rannikuvetes kalastamise kokkuleppe. Kokkuleppe tekst on lisatud käesolevale määrusele. Artikkel 2 Kanaari saarte huvide arvessevõtmiseks kohaldatakse käesolevat kokkulepet ja selle rakendamiseks vajalikul määral ühise kalanduspoliitika kalavarude kaitset ja majandamist käsitlevaid sätteid ka Hispaania lipu alla sõitvate laevade suhtes, mis on Kanaari saartel kantud alaliselt kohaliku tasandi pädevate asutuste registritesse ("registros de base") tingimustel, mis on määratletud nõukogu 24. veebruari 1986. aasta määruse (EMÜ) nr 570/86, (milles käsitletakse mõiste "päritolustaatusega tooted" määratlust ja halduskoostöö meetodeid ühenduse tolliterritooriumi, Ceuta ja Melilla ja Kanaari saarte vahelise kaubavahetuses) [3] I lisa märkuses 6. Artikkel 3 Nõukogu eesistuja esitab kõnealuse kokkuleppe artikliga 17 ettenähtud teate. Artikkel 4 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 2. juuni 1987 Nõukogu nimel eesistuja Ph. Maystadt [1] EÜT C 42, 20.2.1987, lk 10. [2] Arvamus on esitatud 15. mail 1987 (Euroopa Ühenduste Teatajas seni avaldamata). [3] EÜT L 56, 1.3.1986, lk 1. --------------------------------------------------
Euroopa Liidu Teataja L 160 , 20/06/1987 Lk 0001 - 0010

Soomekeelne eriväljaanne: Peatükk 4 Köide 3 Lk 0022

Rootsikeelne eriväljaanne: Peatükk 4 Köide 3 Lk 0022



Nõukogu määrus (EMÜ) nr 1708/87, 15. juuni 1987, Euroopa Majandusühenduse ja Seišelli Vabariigi vahelise Seišellide rannikuvetes kalastamise kokkuleppe sõlmimise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse Hispaania ja Portugali ühinemisakti, eriti selle artikli 167 lõiget 3, võttes arvesse komisjoni ettepanekut, [1] võttes arvesse assamblee arvamust ning arvestades, et: Seišelli Vabariik denonsseeris 23. mail 1985. aastal Brüsselis allkirjastatud Euroopa Majandusühenduse ja Seišelli Vabariigi vahelise Seišellide rannikuvetes kalastamise kokkuleppe [2] selle kohaldamise esimese kolmeaastase perioodi lõppedes; ühendus ja Seišelli Vabariik on pidanud artikli 12 kohaselt läbirääkimisi, et otsustada kokkuleppesse tehtavad vajalikud muudatused; nende läbirääkimiste tulemusena parafeeriti 3. detsembril 1986 uus kokkulepe; kõnealuse kokkuleppe heakskiitmine on kooskõlas ühenduse huvidega, ON VASTU VÕTNUD KÄESOLEVA MÄÄRUSE: Artikkel 1 Ühendus kiidab heaks Euroopa Majandusühenduse ja Seišelli Vabariigi vahelise Seišellide rannikuvetes kalastamise kokkuleppe. Kokkuleppe tekst on lisatud käesolevale määrusele. Artikkel 2 Nõukogu eesistujal on õigus määrata isikud, kes on volitatud ühenduse suhtes siduvale kokkuleppele alla kirjutama. [3] Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 15. juuni 1987 Nõukogu nimel eesistuja P. De Keersmaeker [1] EÜT C 81, 28.3.1987, lk 7. [2] EÜT L 149, 8.6.1985, lk 1. [3] Nõukogu peasekretariaat avaldab kokkuleppe jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 201 , 22/07/1987 Lk 0001 - 0014

Soomekeelne eriväljaanne: Peatükk 4 Köide 3 Lk 0031

Rootsikeelne eriväljaanne: Peatükk 4 Köide 3 Lk 0031



Nõukogu määrus (EMÜ) nr 2143/87, 13. juuli 1987, Euroopa Majandusühenduse ja Mosambiigi Rahvavabariigi vahelise kalandussuhete kokkuleppe sõlmimise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: ühendus ja Mosambiigi Rahvavabariik on pidanud läbirääkimisi ja parafeerinud kalandussuhete kokkuleppe, millega tagatakse ühenduse kaluritele kalapüügivõimalused Mosambiigi suveräänsete õiguste või jurisdiktsiooni alla kuuluvates vetes; kõnealuse kokkuleppe heakskiitmine on kooskõlas ühenduse huvidega, ON VASTU VÕTNUD KÄESOLEVA MÄÄRUSE: Artikkel 1 Ühendus kiidab heaks Euroopa Majandusühenduse ja Mosambiigi Rahvavabariigi valitsuse vahelise kalandussuhete kokkuleppe. Kokkuleppe tekst on lisatud käesolevale määrusele. Artikkel 2 Nõukogu eesistujal on õigus määrata isikud, kes on volitatud ühenduse suhtes siduvale kokkuleppele alla kirjutama. [3] Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 13. juuli 1987 Nõukogu nimel eesistuja B. Schall Holberg [1] EÜT C 79, 26.3.1987, lk 4. [2] Arvamus on esitatud 19. juunil 1987. aastal (Euroopa Ühenduste Teatajas seni avaldamata). [3] Nõukogu peasekretariaat avaldab lepingu jõustumise kuupäeva Euroopa Ühenduste Teatajas. --------------------------------------------------